Signants en la compra d'una casa i preu de venda
Per fi arriba el moment de la signatura de la hipoteca: comprar la teva casa ja és una realitat.
Normalment, l'escriptura de la hipoteca es realitza el mateix dia que l'escriptura de la compravenda de l'immoble, a la notaria. Per tant, hi coincidiran totes les persones que transmetran o adquiriran un dret, és a dir: els venedors i compradors per a la compravenda; i els prestataris, prestadors i fiadors (o avaladors) en el cas de la hipoteca.
No obstant això, tot i que es realitzen el mateix dia, la hipoteca i la compravenda són escriptures independents. Per aquest motiu la lectura i els atorgaments de cada una es produeixen per separat. Quan es llegeixi i se signi el préstec hipotecari seran a la sala el notari, els prestataris, els prestadors, la gestoria, encara que no signi, i el possible avalador. I, en el cas de la compravenda, hi seran el notari, el venedor i el comprador i l'agent immobiliari, que tampoc no signarà.